১৯৮৪ সাল থেকে ঢাকা পদাতিক থিয়েটারের মধ্য দিয়ে তার অভিনয় জীবনের শুরু হয়। ঢাকা পদাতিকে যোগদানের সাত বছর পর ১৯৯১ সালে অডিশনের মাধ্যমে বিটিভির তালিকাভুক্ত শিল্পীদের তালিকায় তার নাম অন্তর্ভুক্ত হয়। প্রথমদিকে বিটিভির নির্মিত কয়েকটি নাটকের ছোট ছোট কিছু চরিত্রে কাজ করেন। ১৯৯২ সালে বিটিভির বহুল জনপ্রিয়তা পাওয়া নাটক ‘বারো রকম মানুষ’-এ লজিং মাস্টার চরিত্রে অভিনয় করে দর্শকদের কাছে একজন টিভি অভিনেতা হিসেবে পরিচিতি লাভ করেন।

তিনি ঢাকা পদাতিক নাট্যদলের নাটকের নির্দেশকের কাজ করেছেন এবং থিয়েটার অঙ্গনে পর্যায়ক্রমে পঞ্চাশটিরও বেশি নাটকের নির্দেশনার কাজ করেছেন। ২০১০ সালে থেকে টেলিভিশনের জন্য নাটক লেখার কাজ শুরু করেন।

অভিনয় জীবন
রাজনৈতিক জীবন
প্রাথমিক জীবন
চলচ্চিত্র জীবন